hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en
​Հայրենադարձություն Իսրայելից. դժգոհելու փոխարեն` գործ անել — Անի Բլոգ
Մարտի 30, 2016Մայիսի 27, 2016 Անի Գասպարյան
Իսրայելը լավ երկիր է, բայց Հայաստանն ավելի լավն է: Սա ասում է մի 25-ամյա երիտասարդ, որը 8 տարեկանից ապրել է հրեաների երկրում:
Ինչ վերաբերում է Հայաստանի ամենաթերի կողմին՝ աշխատանքի խնդրին, ապա այդ հարցում նա ևս խնդիր չունի, քանի որ իր ոլորտի մասնագետի կարիք Հայաստանում միշտ կա: Հայաստանում ՏՏ ոլորտի աշխատավարձերը համարվում են բարձր, սակայն համեմատելի չեն Իսրայելի հետ: Մյուս կողմից` Իսրայելի ծախսերը համեմատելի չեն Հայաստանի ծախսերի հետ. այնտեղ կյանքը մի քանի անգամ ավելի թանկ է:
Խոսելով Իսրայելի` որպես նորաստեղծ պետության զարգացման մասին, Դավիթն առանձնացնում է մի կարևոր հանգամանք՝ թիմային աշխատանքը: «Հրեաները շատ ավելի լուրջ են մոտենում գործին, ավելի կազմակեպված են, նպատակասլաց, պայքարող: Եթե մի նպատակ դրեցին` պիտի անպայման հասնեն, ու էդ ամեն ինչը ես, աշխատելով իրենց մոտ, զգացել եմ ու վերցրել»:
Մեկուկես տարի աշխատելով հայաստանյան տեղեկատվության ոլորտի ընկերություններից մեկում՝ Դավիթը որոշում է դուրս գալ և ստեղծել իր բիզնեսը: Նա նշում է, որ Իսրայելում լավ է, երբ դու որևէ ընկերությունում անցնում ես աշխատանքի և առաջ ես գնում որպես մասնագետ: Բայց երբ ուզում ես քո բիզնեսը հիմնել ու քո նորարարական գաղափարն առաջ տանել` մեծ փորձությունների միջով պիտի անցնես: Իսկ Հայաստանում, ըստ նրա, նոր բան ձեռնարկելու համար շուկան բավականին բաց է: «Իսրայելում startup-ը շատ դժվար է, մրցակցությունը մեծ է, իսկ էստեղ կարող ես գործ սկսել ու շուրջդ համախմբել լավ երիտասարդ մասնագետների. համենայն դեպս` տեղեկատվական տեխնոլոգիաների ոլորտում»:
Այդպես նա երիտասարդ գործընկերոջ՝ Մինասի հետ, որը նույնպես աշխատում էր IT ոլորտի ընկերություններից մեկում, սակայն ցանկանում էր նորարարությամբ զբաղվել, հիմնում է Sphere application-ը Android-ի և iOS-ի համար: Իսկ գաղափարը ծագում է Դավիթի քրոջից. «Մի օր քույրս ասաց, որ Օպերայում է եղել և հանկարծ Kit Kat է ցանկացել, սակայն չի իմացել, թե տվյալ տարածքում որտեղից կարող է գնել: Ասաց, որ լավ կլիներ, եթե լիներ վիրտուալ մի ցանց, որտեղ ինքն իր ցանկության մասին գրեր, և այդ տարածքի մարդիկ իրեն միանգամից պատասխանեին: Հենց քույրս իր ցանկության մասին հայտնեց` միանգամից մոտս միտք ծագեց ստեղծել մի այդպիսի ցանց: Չէ՞ որ կա ֆեյսբուք, որի միջոցով մարդիկ շփվում են, բայց չկա մի ցանց, որտեղ կողք կողքի ապրող մարդիկ կարողանան իրար տեղեկություն փոխանցել, իրար օգտակար լինել: Եթե դառնում ես ցանցի անդամ, ապա ցանկացած պահի ցանկացած հարցով կարող ես գրել, և հաստատ որևէ մեկը կգտնվի, որ այդ հարցի մասին քեզ հստակ տեղեկություն կհաղորդի: Ոնց որ քաղաքն անընդհատ շփման մեջ լինի»:
Ասօրվա դրությամբ ցանցում ակտիվ է շաբաթական 500 հոգի: Սակայն Դավիթը հույս ունի, որ ճիշտ մարքեթինգի շնորհիվ օգտատերերի քանակն աստիճանաբար կավելանա: Իսկ ամենակարևորն այն է, որ ծրագրի նկատմամբ մեծ հետաքրքրություն կա ներդրողների կողմից. «Այս պահին բանակցություններ են գնում ներդրողների հետ, և հնարավոր է, որ շուտով պրոյեկտը լուրջ ինվեստոր ունենա»: Սակայն, Sphere-ի հիմանդիրների նպատակը շատ ավելի հեռահար է՝ երևանյան և հայաստանյան սահմաններից դուրս: Նրանք ցանկանում են, որ իրենց հիմնադրած սոցիալական ցանցը դառնա միջազգային հարթակ: Սեպտեմբերին տղաները մտադիր են մեկնել Միացյալ Նահանգներ և այնտեղ ներկայացնել ծրագիրը: Եթե ամեն ինչ ծրագրվածի պես լինի, ապա մեկ տարուց Sphere-ը մեծ ուշադրություն և ներդրողներ կգրավի: Դավիթը համոզված է, որ աշխատասիրությամբ ու համբերատարությամբ իրենք հաջողությունների կհասնեն. չէ՞ որ Ֆեյսբուքն էլ է զրոյից սկսվել: «Սա ինձ համար ոչ թե զուտ ծրագիր է, որը մարդկանց օգտակար է և որի միջոցով մարդիկ տեխնիկական խնդիր են լուծում, այլ ավելի գլոբալ նպատակ ունի: Այսօր մարդիկ իրարից հեռու են, դա լուրջ խնդիր է: Սա մարդկանց իրար մոտեցնելու, մտերմացնելու ծրագիր է, որպեսզի պետք եղած ժամանակ միանգամից համախմբվեն: Սա մի տեղ է, որտեղ բոլորը միասին են»:
Իր փորձից ելնելով՝ Դավիթը երիտասարդ մասնագետներին խորհուրդ է տալիս. եթե նոր բան են ձեռնարկում, ապա թող չկենտրոնանան լոկալ խնդիրների վրա, այլ ավելի հեռուն նայեն, ավելի մեծ խնդիր դնեն, հասկանան, թե ինչ է պետք անել, որ աշխարհն ավելի լավը դառնա ու ամենակարևորը՝ չմտածեն արագ հարստանալու մասին: «Եթե լավ բան ես անում ու լավ ես անում` փողն ինքնիրեն մի օր գալիս է»: Դավիթն Իսրայել վերադառնալ չի պատրաստվում: Եթե գնա, ապա միմիայն աշխատանքային այցով: Նրա համար ապրելու, աշխատելու և ընտանիք կազմելու լավագույն վայրը Հայաստանն է: Ինչ վերաբերում է Հայաստանի ներքին ու արտաքին բազմաթիվ խնդիրներին, ապա համոզված է, որ այսօր որևէ տեղ մարդը խնդիրներից ապահովված չէ. «Գտիր, թե քեզ որտեղ ես ավելի շատ տանը զգում ու զարգացրու այդ տեղը, որ շարունակի լինել քո տունը: Նստելով, բողոքելով ու դժգոհելով՝ ոչ մի բան չի փոխվի, դո՛ւ պիտի շուրջդ ինչ-որ բան փոխես»:
Ամեն ինչ սկսել զրոյից. Քեսաբից մինչև Երևան
Հոլանդիայի «լագերներից» փախած սիրիահայը
Մայիսի 09, 2019 Անի Գասպարյան 0
​«Դու լեռներում չես, լեռներն են քո մեջ»․ վերադարձ Գերմանիայից
«Հայաստանի գյուղերը մի ուրիշ ձևով եմ սիրում։ Երբ մտնում ես գյուղ, քեզ տնից էլ լավ ես...
Ապրիլի 09, 2019 Անի Գասպարյան 0
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Լիդան մի քանի ամսական էր, երբ ընտանիքը 90-ականներին տեղափոխվեց Ռուսաստան։ Ամեն ինչ կարծես լավ էր, ինքն...
Մարտի 09, 2019 Անի Գասպարյան 0
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
Հակոբ Նազարյանն առաջիններից էր, որ արձագանքեց Հայաստանում թավշյա հեղափոխության կոչին ու ընտանիքով վերադարձավ հայրենիք՝ իր հետ...
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն